rejauldu/bengali-wikipedia huggingface dataset:
বেআইনী সমাবেশ () হল একটি আইনের পরিভাষা যার মাধ্যমে ইচ্ছাকৃতভাবে গোলযোগ করার উদ্দেশ্যে কিছু লোকদের একত্রিত হওয়াকে বুঝানো হয়ে থাকে। এই দলটি যদি সহিংসতা বা অস্থিতিশীল অবস্থার সূচনা করে, তবে এটিকে দাঙ্গা বলা হয়।   বাংলাদেশের আইন  দন্ডবিধি ১৮৬০ এর ১৪১ ধারায় বেআইনী সমাবেশের সংজ্ঞা দেয়া হয়েছে। এতে বলা হয় ৫ বা ততোধিক সংখ্যক ব্যক্তির সমাবেশের সাধারণ উদ্দেশ্য যদি হয় বলপ্রয়োগ করে সরকারী কাজে বা আইন প্রয়োগে বাধা দেয়া অথবা কোন অপরাধ সংঘটিত করা, তাহলে তা একটি বেআইনী সমাবেশ। ধারা ১৪১, দন্ডবিধি ১৮৬০। বেআইনী সমাবেশে অংশগ্রহণের শাস্তি সর্বোচ্চ দুই বছরের কারাদন্ড ও জরিমানা। ধারা ১৪৪, দন্ডবিধি ১৮৬০। ধারা ১৪৫, দন্ডবিধি ১৮৬০। ফৌজদারী কার্যবিধির ১২৭ ধারার ক্ষমতাবলে কোনো নির্বাহী ম্যাজিস্ট্রেট একটি বেআইনী সমাবেশকে ছত্রভঙ্গ হওয়ার আদেশ দিতে পারেন। আদেশ দেয়ার পরও সমাবেশটি ছত্রভঙ্গ না হলে ম্যাজিস্ট্রেট প্রয়োজনে বেসামরিক বা সামরিক বল প্রয়োগ করার মাধ্যমে তা ছত্রভঙ্গ করতে পারেন।ধারা ১২৮, ফৌজদারী কার্যবিধি ১৮৯৮।ধারা ১২৯, ফৌজদারী কার্যবিধি ১৮৯৮।   ভারতের আইন  ভারতেও বাংলাদেশের মত ফৌজদারী কার্যবিধির একই ধারা মতে (১৪১ নং ধারা) একইরকম ভাবে বেআইনি জনতার সমাবেশের ব্যাখ্যা ও তার শর্তগুলি বিবৃত আছে। ফৌজদারী কার্যবিধি অনুসারে ম্যাজিস্ট্রেট সেই সমাবেশ কে বেআইনি ঘোষণা করতে পারবেন বা ছত্রভঙ্গ করতে বলপ্রয়োগ করতে পারবেন।   কানাডার আইনে এই ধারা    আরও দেখুন   কার্ফিউ  ১৪৪ ধারা   তথ্যসূত্র    বহিঃসংযোগ   http://law.jrank.org/pages/11014/Unlawful-Assembly.html  বিষয়শ্রেণী:বাংলাদেশের আইন বিষয়শ্রেণী:ভারতের আইন বিষয়শ্রেণী:দণ্ডবিধি বিষয়শ্রেণী:অপরাধ
উস্তাদ নিসার হুসেন খান (১৯০৯ - ১৬ জুলাই ১৯৯৩) ছিলেন ভারতের  হিন্দুস্তানি শাস্ত্রীয় সংগীতের বিখ্যাত রামপুর-সাহাসওয়ান ঘরানার বিশ শতকের শাস্ত্রীয় কণ্ঠসঙ্গীতশিল্পী। তিনি ফিদা হুসেন খানের পুত্র ও শিষ্য ছিলেন। পিতার ন্যায় তিনিও বরোদার মহারাজ সায়াজিরাও গাইকোয়াডের দরবারের সভাগায়ক ছিলেন।  তিনি দীর্ঘ ও বর্ণাঢ্য সঙ্গীত জীবনের অবদানের জন্য ১৯৭১ খ্রিস্টাব্দে  ভারত সরকারের তৃতীয় সর্বোচ্চ বেসামরিক পুরস্কার পদ্মভূষণে ভূষিত হন। শেষজীবনে তিনি কলকাতার  আইটিসি সঙ্গীত রিসার্চ একাডেমির সঙ্গে যুক্ত হন। রাগ বিহার - তারানা গানের বিশেষজ্ঞ ছিলেন তিনি।   নিসার হুসেনের সবচেয়ে বিখ্যাত শিষ্যেরা হলেন গোলাম মোস্তফা খান, রশিদ খান ও হাফিজ আহমেদ খান প্রমুখেরা।   জন্ম ও সঙ্গীতজীবন  নিসার হুসেন খান ব্রিটিশ ভারতের তৎকালীন আগ্রা ও অবধের যুক্তপ্রদেশের  বদায়ূঁ জেলার সহসওয়ানের এক সাঙ্গীতিক পরিবারে জন্মগ্রহণ করেন। পাঁচ বৎসর বয়সে তার সঙ্গীতে প্রাথমিক শিক্ষা শুরু হয় বিখ্যাত পিতামহ উস্তাদ হায়দর খানের কাছে। পিতামহের খুড়তুতো ভাই ছিলেন উস্তাদ ইনায়েত হোসেন খান। তবে নিসার হুসেনের সঙ্গীতের মূল শিক্ষা তার পিতা ফিদা হুসেনের কাছেই। {{ওয়েব উদ্ধৃতি|শিরোনাম =Nissar Hussain Khan biography | ইউআরএল = https://www.last.fm/music/Nisar+Hussain+Khan/+wiki | সংগ্রহের-তারিখ =২০২৩-১১-১৭   কণ্ঠশৈলী  নিসার হুসেন তার সমস্ত তালিম পারিবারিক বৃত্তেই লাভ করেন এবং উত্তরাধিকার সূত্রে পান রাগ, বন্দীশ, খেয়াল এবং তারানা গাওয়ার মতো সমৃদ্ধ ও অনুরণিত কণ্ঠ। কয়েক দশকের তালিমে তার কণ্ঠে "গমক", "বোল তান" এবং "সরগম" রাগের আদর্শরূপ পরিস্ফুট হয়। All India Radio/Odeon LP, PMLP 3065, 1990. তাছাড়া, পরিচ্ছন্ন ও সুশৃঙ্খল জীবনযাপনে, ন্যায়পরায়ণ চরিত্রের অধিকারী নিসার হুসেন উচ্চমানের সঙ্গীতশিল্পী হয়ে ওঠেন।  এগারো বৎসর বয়সে, বরোদা মহারাজের দরবারে নিসার তার প্রথম পরিবেশনে বৃত্তি লাভ করেন। তার পিতাও একই সঙ্গে সভাগায়ক নিযুক্ত হন। পরবর্তী বছরগুলির কঠিন পরিশ্রমে নিসার একজন আত্মবিশ্বাসী সঙ্গীতশিল্পী হয়ে ওঠেন। মহারাজ সায়াজিরাও গাইকোয়াডের দরবারে সভাগায়ক নিযুক্ত হন এবং সঙ্গীতজীবনের প্রায় তিনদশক অতিবাহিত করেন।   নিসার হুসেন শেষের দিকে ১৯৭৭ খ্রিস্টাব্দে কলকাতার  আইটিসি সঙ্গীত রিসার্চ একাডেমির সঙ্গে যুক্ত হন। সেখানে একজন প্রবীণ আবাসিক গুরু হিসাবে শাস্ত্রীয় সঙ্গীতের শিক্ষা দানে ব্রতী ছিলেন। স্বনামধন্য রশিদ খান, গোলাম মোস্তফা খান, হাফিজ আহমেদ খান সহ বহু সঙ্গীতশিল্পীর প্রশিক্ষক ছিলেন তিনি।    সম্মাননা  উস্তাদ নিসার হুসেন খান উত্তর প্রদেশ রাজ্য এবং কেন্দ্রীয় সঙ্গীত নাটক আকাদেমি পুরস্কার, গন্ধর্ব মহাবিদ্যালয় থেকে ডক্টরেট, মধ্যপ্রদেশ সরকারের তানসেন পুরস্কার, আইটিসি পুরস্কার,  ভারত সরকারের তৃতীয় সর্বোচ্চ বেসামরিক পুরস্কার পদ্মভূষণ এবং নেপাল ও আফগানিস্তানের সাদর আমন্ত্রণসহ প্রচুর সম্মান লাভ করেন দীর্ঘ সঙ্গীত জীবনে।    মৃত্যু  ১৯৯৩ খ্রিস্টাব্দের ১৬ জুলাই নিসার হুসেন কলকাতায় মৃত্যুবরণ করেন।   আংশিক ডিস্কোগ্রাফি    এইচএমভি'র রেকর্ড - ৭৮ আরপিএম (১৯৩৮ খ্রিস্টাব্দের পর)-                   ইপি/এলপি রেকর্ডিং: এইচএমভি ১৯৬১             এইচএমভি ১৯৭২         ওডিয়ন রেকর্ডস ১৯৯০     With Hafeez Ahmed Khan & Sarfaraz Hussain Khan (vocal support), Shakur Khan (sarangi) and Prem Ballabh (tabla)   তথ্যসূত্র   বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:পশ্চিমবঙ্গের সঙ্গীতজ্ঞ বিষয়শ্রেণী:হিন্দুস্তানি সঙ্গীতশিল্পী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:১৯৯৩-এ মৃত্যু বিষয়শ্রেণী:১৯০৯-এ জন্ম
আদমবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ আদমবক্কম চেন্নাই মহানগরের বেলাচেরি এবং আলান্দুর তালুকের মধ্যবর্তী৷ এর উত্তর পশ্চিমে রয়েছে আলান্দুর, উত্তর-পশ্চিম দিকে রয়েছে সেন্ট থমাস মাউন্ট, পশ্চিমে রয়েছে নঙ্গানলুর, দক্ষিণ-পশ্চিম দিকে রয়েছে কীলকট্টলাই, দক্ষিণে রয়েছে পুলুতিবক্কম, দক্ষিণ-পূর্বে রয়েছে মাড়িবক্কম, পূর্ব দিকে রয়েছে বেলাচেরি এবং উত্তর দিকে রয়েছে গিণ্ডি৷ আগে আদমবক্কমের একটি অংশমাত্র চেন্নাই পুরসভার সরাসবি শাসনাধীন ছিলো৷ ২০১১ খ্রিস্টাব্দের অক্টোবর মাসের পর থেকে সম্পূর্ণ আদমবক্কমকে চেন্নাই পুরসভার অন্তর্ভুক্ত করা হয়৷ এমআরটিএস-এর প্রকল্প অনুযায়ী চেন্নাই শহরতলির অন্তর্গত আদমবক্কম রেলওয়ে স্টেশন এই অঞ্চলের যাতায়াত মাধ্যমে গতি আনবে৷ বেলাচেরির মতো অর্থনৈতিকভাবে উন্নত লোকালয়ের নিকটবর্তী ও সড়ক সহ রেলপথে যাতায়াত সহজ হওয়ায় আদমবক্কম একটি আদর্শ লোকালয়ে পরিণত হচ্ছে৷   ভূগোল  আদমবক্কমের অবস্থান  স্থানাঙ্কে৷Falling Rain Genomics, Inc - Adambakkam এটির গড় উচ্চতা সমুদ্রতল থেকে ৭ মিটার বা ২৩ ফুট। আদমবক্কমের জীবননগরে অবস্থিত আদমবক্কম হ্রদ ও পার্শ্ববর্তী বেলাচেরি হ্রদ রয়েছে।   সংস্কৃতি  থাম্ব|বৃন্দাবননগরে অবস্থিত শ্রী সুব্রহ্মণ্যস্বামী মন্দির থাম্ব|সেন্ট মার্ক ক্যাথলিক চার্চ আদমবক্কমে বিভিন্ন সংস্কৃতি এবং বিভিন্ন ধর্মের লোক একসঙ্গে বসবাস করেন।এখানে অবস্থিত বিখ্যাত হিন্দু মন্দিরটি হলো সেন্ট থমাস মাউন্ট রেলওয়ে স্টেশনের নিকট অবস্থিত পালণ্ডী আম্মা মন্দির। এছাড়াও রয়েছে সুন্দর বিনায়ক মন্দির, দেবী নাগমুতু মারিয়াম্মান মন্দির, সুব্রহ্মণ্যস্বামী মন্দির, ভুবনেশ্বরী আম্মা মন্দির এবং নন্দীশ্বর মন্দির। বিশ্বরূপ সর্বমঙ্গল শনীশ্বর মন্দিরটি নাগমুতু মারিয়াম্মান মন্দিরের ভেতর অবস্থিত৷ উল্লেখ্য মসজিদ হলো মস্তান গোরী মসজিদ ও গীর্জার মধ্যে রয়েছে মার্কস ক্যাথোলিক চার্চ৷ গিন্ধী স্ট্রিটের অধিভগবান দিগম্বর জৈন মন্দির এখানকার যথাচর্চিত জৈন মন্দির৷   পরিবহন  alt=|থাম্ব|320x320px|সেন্ট থমাস মাউন্ট রেলওয়ে স্টেশনের সন্নিকটে অবস্থিত কারুনীগর স্ট্রিটের উত্তরের অংশটি আদমবক্কমে ব্যবসায়িক কেন্দ্র ও আলান্দুরের সাথে সংযোগ রক্ষাকারী পথ  আদমবক্কমে রয়েছে পূর্ণ কর্মদক্ষ এমটিসি বাস পরিষেবা৷ এখানে অবস্থিত বাস ডিপোটি গাড়ি রাখা, রক্ষণাবেক্ষণ ও পেট্রোল ভরার জন্য ব্যবহৃত হয়৷   চেন্নাই শহরতলি রেলওয়ের অন্তর্গত সেন্ট থমাস মাউন্ট রেলওয়ে স্টেশনটি আলান্দুর ও আদমবক্কমের মধ্যবর্তী৷ চেন্নাই এমআরটিএস-এর পরিকল্পিত উত্তোলিত পথের দ্বিতীয় পর্যায়ের কাজ সম্পূর্ণ হলে আদমবক্কম রেলওয়ে স্টেশনটি তৈরি হয়ে যাবে বলে আশা রয়েছে৷ পরিকল্পনা অনুযায়ী এই স্টেশনটি হবে মাড়িবক্কমের নিকট মেটবক্কম মেইন রোডের জংশনের ওপর৷ সেন্ট থমাস মাউন্ট ভূগর্ভপথ ও তিল্লাই গঙ্গানগর ভূগর্ভপথ আদমবক্কমের সাথে ৩২ নং জাতীয় সড়ককে যুক্ত করেছে৷  আদমবক্কম থেকে এমটিসি বাস পরিষেবার মাধ্যমে নঙ্গানলুর, মেটবক্কম, মাড়িবক্কম, কীলকট্টলাই, নান্মঙ্গলম, কোয়িলমবক্কম পুলুতিবক্কম অঞ্চলের সাথে যুক্ত৷  বেলাচেরি থেকে পুলুতিবক্কম, আদমবক্কম ও সেণ্ট থমাস মাউন্ট পর্যন্ত শহরতলি রেল বিস্তৃতির কাজ চলছে৷  সেন্ট্রাল থেকে সেন্ট থমাস মাউন্ট অবধি মেট্রোরেল তৈরীর কাজ চলছে এই মেট্রো সম্পূর্ণ হলে আদমবক্কম থেকে চেন্নাই আন্তর্জাতিক বিমানবন্দর এবং শহরের উত্তরের বিভিন্ন অংশ সুগম হবে।  জহরলাল নেহেরুর অথবা চেন্নাই ইনার রিং রোড আদমবক্কমের বাইরের দিকের সীমান্ত নির্দেশ করে। এই সীমান্ত বরাবরঅতি সাম্প্রতিককালে কিছু এস্টেট এবং অর্থনৈতিক সংস্থা গড়ে উঠেছে।   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ফিলিপ্পো ইনৎসাগি (;See inzago  in Dizionario italiano multimediale e multilingue d'ortografia e di pronunzia. His surname is often mispronounced as . জন্ম: ৯ আগস্ট ১৯৭৩) একজন ইতালীয় প্রাক্তন ফুটবলার ও ক্লাব ম্যানেজার।  তিনি ২০০১ সাল থেকে ইতালীয় ফুটবল ক্লাব এসি মিলানে খেলেছেন। তিনি ইতালি জাতীয় দলের হয়ে ৫৭ ম্যাচে ২৫ গোল করেছেন।   তথ্যসূত্র   বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:১৯৭৩-এ জন্ম বিষয়শ্রেণী:উনিওনে কালচো আলবিনোলেফফের খেলোয়াড় বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:পারমা কালচো ১৯১৩-এর খেলোয়াড় বিষয়শ্রেণী:পিয়াচেনৎসা কালচো ১৯১৯-এর খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:সেরিয়ে আ-এর ম্যানেজার বিষয়শ্রেণী:জীবিত ব্যক্তি বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
{{subst:db-notice |namespace     =  |target= |willprovide=No |nowelcome= |header        =  |header-text   = :-এর দ্রুত অপসারণ প্রস্তাবনা |wizard        = no |text=উইকিপিডিয়া থেকে দ্রুত অপসারণের জন্য : পাতায় একটি ট্যাগ লাগানো হয়েছে। এটি দ্রুত অপসারণ বিচারধারার ব্য৫ অনুযায়ী করা হয়েছে, কারণ পাতাটিতে থাকা লেখাগুলি, তথ্য, আলোচনা এবং/অথবা ক্রিয়াকলাপ উইকিপিডিয়া লক্ষ্যগুলির সাথে নিবিড়ভাবে সম্পর্কিত নয়। অনুগ্রহ করে মনে রাখবেন যে উইকিপিডিয়া কোনও ওয়েব হোস্টিং পরিষেবা নয়। দ্রুত অপসারণ মানদণ্ডের অধীনে এ জাতীয় পাতাগুলি যে কোনও সময় মুছে ফেলা হতে পারে। }}
থাম্ব|ডান|175px|Electra complex: Electra at the Tomb of Agamemnon'', by Frederic Leighton, c.1869 ইলেকট্রা কমপ্লেক্স (Electra complex) হলো ফ্রয়েডীয় মনোবিজ্ঞানের এক আলোড়নকারী ধারণা। সংক্ষেপে বলতে গেলে ইলেকট্রা কমপ্লেক্স হলো কন্যা সন্তানের পিতার প্রতি থাকা এক ধরনের অবচেতন যৌন কামনা। মানুষের ব্যক্তিত্ব বিকাশ সর্বমোট পাঁচটা স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইলেকট্রা কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।Bullock, A., Trombley, S. (1999) The New Fontana Dictionary of Modern Thought Harper Collins:London pp. 259, 705 বিশ্ববিখ্যাত মনোবিজ্ঞানী সিগমাণ্ড ফ্রয়েডের মতবাদ অনুসারে, শৈশব কালেতেই কন্যা সন্তানদের পিতার প্রতি এক ধরনের অনুরাগ অথবা আকর্ষণ গড়ে ওঠে ও এই অনুরাগ গড়ে সন্তানের অকালজাত যৌন চেতনার প্রভাবে। এর সমান্তরালভাবে কন্যাসন্তানদের মনে মায়ের প্রতি এক ধরনের বিরাগ বা বিকর্ষণ ঠাই নেয়। ইলেকট্রা কমপ্লেক্সের ধারণাটি গ্রীস দেশের এক পৌরাণিক লোক-কাহিনীর সাথে জড়িত হয়ে আছে।এই কাহিনী অনুসারে, ইলেকট্রা নামে একজন নারী যে তাঁর এক ভাইয়ের সঙ্গে মিলে নিজের মাকে হত্যা করে পিতাকে বিয়ে করেছিল। এই কাহিনীকে মনে করে সিগমাণ্ড ফ্রয়েড কন্যা সন্তানের এই অসুস্থ যৌন মানসিকতাটির নাম রেখেছিলেন নারীবাদী ইডিপাস মনোভাব বা ঋণাত্মক ইডিপাস কমপ্লেক্স। ইলেকট্রা কমপ্লেক্স শব্দটি কার্ল ইয়াং ১৯১৩ সালে সর্বপ্রথম প্রচলন করেন। Jung, Carl (1913). The Theory of Psychoanalysis..  থাম্ব|ডান|Electra and Orestes, matricides   তথ্যসূত্র    আরও জানুন                    বিষয়শ্রেণী:মনোবিজ্ঞান বিষয়শ্রেণী:নারীবাদ বিষয়শ্রেণী:অজাচার বিষয়শ্রেণী:নারী ও মনোবিজ্ঞান বিষয়শ্রেণী:মনোবিশ্লেষণ পরিভাষা বিষয়শ্রেণী:ফ্রয়েডীয় মনোবিজ্ঞান
ব্রুজুলা ইন্টারসেক্সুয়াল ( ইন্টারসেক্স কম্পাস ) হল ইন্টারসেক্সুয়ালদের(আন্তঃলিঙ্গ) সম্প্রদায়ের মানুষদের উদ্দেশ্যে  নিবেদিত একটি স্বেচ্ছাসেবী সংস্থা যা মেক্সিকো এবং সমগ্র ল্যাটিন আমেরিকায় আন্তঃলিঙ্গ সম্প্রদায়ের মানবাধিকারের পক্ষে প্রচার করে। ২০১৩ সালে প্রতিষ্ঠিত, ব্রুজুলা ইন্টারসেক্সুয়াল সংস্থা তাদের সহকর্মীদের সহায়তা আন্তঃলিঙ্গ সম্প্রদায়ের মধ্যে শিক্ষা এবং জরুরী তথ্য প্রদান করে।   ইতিহাস  ২০১৩ সালে ২৭ অক্টোবর তারিখেইন্টারসেক্স সচেতনতা দিবসের ঠিক পরের দিন লরা ইন্টার কর্তৃক এই ব্রুজুলা ইন্টারসেক্সুয়াল  সংস্থার প্রতিষ্ঠা হয়।  এই সংগঠনটির উদ্দেশ্য হল আন্তঃলিঙ্গের মানুষদের মধ্যে পারস্পরিক সংযোগ স্থাপন এবং তাদের মানবাধিকার অর্জনে সহায়তা করা।    ক্রিয়াকলাপ    শারীরিক অখণ্ডতা এবং শারীরিক স্বায়ত্তশাসন  ব্রুজুলা ইন্টারসেক্সুয়াল  সংস্থা আন্তঃলিঙ্গ সম্প্রদায়ের ব্যক্তিদের আত্মনিয়ন্ত্রণের জন্য উদ্দীপ্ত করে।  এটি মেক্সিকো এবং ল্যাটিন আমেরিকা অঞ্চলে আন্তঃলিঙ্গ সম্প্রদায়ের মানুষদের স্বাস্থ্য ও মানবাধিকার পরিস্থিতির বাপারে বিভইন্ন তথ্য নথিবদ্ধ করে যাদের মধ্যে রয়েছে আন্তঃলিঙ্গ সম্প্রদায়ের প্রতি আরোপিত সামাজিক নিষেধাজ্ঞা, অবোধগম্যতা, অপ্রয়োজনীয় চিকিৎসা এবং বৈষম্য।   রিকার্ডো বারুচ, অ্যানিমেল পলিটিকোতে লিখেছেন সংস্থার কর্ণধার লরা ইন্টারের একটি উদ্ধৃতির উল্লেখ করেছিলেন। সেখানে আন্তঃলিঙ্গ সম্প্রদায়ের প্রতি ক্রমাগত বৈষম্য ও অবজ্ঞার কথা উল্লেখ করা হয়।   ২০১৭ সালের মার্চ মাসে লরা ইন্টার এবং তার সহকর্মীরা (যার মধ্যে নাতাশা জিমেনেজও ছিলেন) ল্যাটিন আমেরিকায় আন্তঃলিঙ্গ মানুষদের মানবাধিকার পরিস্থিতি সম্পর্কে ইন্টার-আমেরিকান কমিশন অন হিউম্যান রাইটসের সামনে সাক্ষ্য দেন।   সংস্থাটি মানবাধিকার এবং সরকারি প্রতিষ্ঠানগুলির জন্য প্রশিক্ষণের ব্যাবস্থা করে।    স্বাস্থ্যসেবা প্রাপ্তির সুযোগ  ব্রুজুলা ইন্টারসেক্সুয়াল  সংস্থার পক্ষ থেকে এটা লক্ষ্য করা হয় যে, যে খুব কম ডাক্তার এবং স্বাস্থ্যকর্মী আন্তঃলিঙ্গ মানুষদের বিষয়ে প্রশিক্ষিত এবং সংবেদনশীল। বেশিরভাগ ক্ষেত্রে আন্তঃলিঙ্গ মানুষদের যৌনাঙ্গে অস্ত্রোপচার বা হরমোন চিকিৎসার পরামর্শ দেওয়া হয়।  এই ধরণের সমস্যাগুলি সংস্থার পক্ষ থেকে নথিভুক্ত করা হয়েছে।  ব্রুজুলা ইন্টারসেক্সুয়াল স্বাস্থ্যসেবা প্রাপ্তির ক্ষেত্রে দারিদ্র্য এবং বৈষম্যের উল্লেখযোগ্য তথ্যও নথিভুক্ত করেছেন।    সনাক্তকরণের নথি  লরা ইন্টার, ইভা আলকান্টারা ইত্যাদি সংস্থার অন্য কর্মীরা যুক্তিদিয়ে প্রমান করেন যে আন্তঃলিঙ্গ ব্যক্তিদের সবচেয়ে গুরুত্বপূর্ণ সমস্যা হল তাদের যৌন পরিচয় পরিবর্তন করার জন্য চিকিৎসার প্রবনতা। তারা নিজের লিঙ্গ পরিবর্তনে ইচ্ছুক কিন্তু সমাজের মধ্যে তাদের নিজস্ব প্রকৃতিগত পরিচয় নিয়ে থাকতে আগ্রহী নন।  সংস্থা এমন একটি সমাজ গঠনে উদ্যোগী যেখানে জন্ম সনদ এবং অন্যান্য সরকারী সনাক্তকরণ নথি থেকে যৌনতা বা লিঙ্গ সম্পর্কিত শ্রেণীবিভাগ বাদ দেওয়া হবে।    আন্তর্জাতিক কাজ  ২০১৭ সালের এপ্রিলে আমস্টারডামে অনুষ্ঠিত চতুর্থ আন্তর্জাতিক ইন্টারসেক্স ফোরামে লরা ইন্টার ব্রুজুলা ইন্টারসেক্সুয়াল সংস্থার প্রতিনিধিত্ব করেছিলেন।    তথ্যসূত্র   বিষয়শ্রেণী:এলজিবিটি সম্পর্কিত-সংস্থা
আবদেল হালিম হাসান ছিলেন একজন মিশরীয় ফুটবলার।  তিনি ১৯২৮ গ্রীষ্মকালীন অলিম্পিকে পুরুষদের টুর্নামেন্টে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:আল মাসরি স্পোর্টিং ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জন্মস্থান অনুপস্থিত বিষয়শ্রেণী:১৯২৮ গ্রীষ্মকালীন অলিম্পিকের ফুটবলার বিষয়শ্রেণী:মিশরের অলিম্পিক ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরীয় পুরুষ ফুটবলার বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
thumb|300px|right|  প্রাণায়াম ( )  হল একটি সংস্কৃত শব্দ যাকে বৈকল্পিকভাবে "প্রাণের প্রসারণ" (শ্বাসপ্রশ্বাস বা জীবনশক্তি) বা "শ্বাসপ্রশ্বাস নিয়ন্ত্রণ" হিসাবে অনুবাদ করা হয়। শব্দটি দুটি সংস্কৃত শব্দ: "প্রাণ" যার অর্থ জীবনশক্তি (নির্দিষ্টভাবে শ্বাসপ্রশ্বাস হিসাবে পরিচিত), এবং হয় "আয়াম" (প্রাণকে বন্ধন বা নিয়ন্ত্রণ করার জন্য, শ্বাসকৌশলগুলির একটি সেট বোঝানো যেখানে শ্বাসপ্রশ্বাস নির্দিষ্ট ফলাফল তৈরি করতে ইচ্ছাকৃতভাবে পরিবর্তিত হয়) বা "আয়াম"-এর নঞর্থক রূপ, যার অর্থ প্রসারণ বা বৃদ্ধি করা (জীবনশক্তির সম্প্রসারণ হিসাবে)। এটি প্রাচীন ভারতে মুনি ঋষিদের হাতে উৎপত্তি হওয়া একটি যোগীয় শৃঙ্খলা। যার দ্বারা সকল রোগ নিরাময় সম্ভব  ব্যুৎপত্তি  প্রাণায়াম (দেবনাগরী:  ) হল একটি সংস্কৃত যৌগিক শব্দ।  হঠযোগপ্রদীপিকাতে বলা হয়েছে – चले वाते चलं चित्तं निश्चले निश्चलं भवेत्  योगी स्थाणुत्वमाप्नोति ततो वायुं निरोधयेत्॥२॥ (অর্থাৎ প্রাণ চলায়মান হয়ে গেলে চিত্তও চলায়মান হয়ে যায় এবং প্রাণ নিশ্চল হয়ে গেলে চিত্তও নিশ্চল হয়ে যায় এবং যোগী স্থানু হয়ে যান। এজন্য যোগীর শ্বাসপ্রশ্বাসের নিয়ন্ত্রণ করা দরকার।) এছাড়াও বলা হয়েছে –  यावद्वायुः स्थितो देहे तावज्जीवनमुच्यते।  मरणं तस्य निष्क्रान्तिः ततो वायुं निरोधयेत् ॥ (যতক্ষণ শরীরে বায়ু আছে ততক্ষণ জীবন আছে। বায়ুর নিষ্ক্রমণই (বেরিয়ে যাওয়া) মৃত্যু। এজন্য বায়ুকে নিরোধ করা দরকার।) তথ্যসূত্র   বহিঃসংযোগ  বিষয়শ্রেণী:হিন্দু দর্শন বিষয়শ্রেণী:যোগের আটটি অঙ্গ বিষয়শ্রেণী:শারীরিক ব্যায়াম বিষয়শ্রেণী:হঠযোগ বিষয়শ্রেণী:আধ্যাত্মিক অনুশীলন বিষয়শ্রেণী:ধ্যান বিষয়শ্রেণী:মনোদৈহিক চিকিৎসা পদক্ষেপ
মস্তিষ্ককাণ্ড () মস্তিষ্কের পেছনের একটি অংশ যা শেষে সুষুম্নাকাণ্ড পর্যন্ত বিস্তৃত। মস্তিষ্ককাণ্ডকে মস্তিষ্কের গোড়া হিসেবে বিবেচনা করা যায়। এর অংশগুলোর মধ্যে রয়েছে মধ্য মস্তিষ্ক, পন্স, ও পশ্চাৎমস্তিষ্কের মেডুলা অবলংগাটা। কিছু ক্ষেত্রে অগ্রমস্তিষ্কের কডাল অংশের অন্তর্ভুক্ত আন্তরমস্তিষ্ককেও মস্তিষ্ককাণ্ডের অন্তর্গত হিসেবে ধরা হয়।  মস্তিষ্ককাণ্ড থেকে করোটিকা স্নায়ুর মাধ্যমে মুখ ও ঘাড়ের অংশে মূল চেষ্টীয় (মোটর) ও সংজ্ঞাবহ (সেনসরি) স্নায়ুগুলো বিস্তৃত। তেরো জোড়া করোটিকা স্নায়ুর মধ্যে দশ জোড়া (বা বারো জোড়া, যদি আন্তরমস্তিষ্ককে মস্তিষ্ককাণ্ডের অন্তর্ভুক্ত ধরা হয়) স্নায়ুর উৎপত্তি মস্তিষ্ককাণ্ড অংশে। এটি মস্তিষ্কের অত্যন্ত গুরুত্বপূর্ণ একটি অংশ, কারণ মস্তিষ্ক থেকে শরীরের অন্যান্য সকল অংশে চেষ্টীয় বা আজ্ঞাবহ স্নায়ু ও সংজ্ঞাবহ স্নায়ুর সংযোগ ঘটে মস্তিষ্ককাণ্ডের মধ্য দিয়ে।  হৃৎপিণ্ড ও শ্বাস তন্ত্রের কার্যক্রম নিয়ন্ত্রণে মস্তিষ্ককাণ্ডের মুখ্য ভূমিকা রয়েছে। এটি কেন্দ্রীয় স্নায়ুতন্ত্রের নিয়ন্ত্রণের পাশাপাশি শরীরের চেতনা বজায় রাখা ও ঘুম চক্র নিয়ন্ত্রণেও অত্যাবশ্যক ভূমিকা পালন করে। মস্তিষ্ককাণ্ড শরীরের জীবনরক্ষাকারী বহু কার্যক্রমের নিয়ন্ত্রক, যার মধ্যে রয়েছে, হৃৎস্পন্দন, শ্বাস-প্রশ্বাস গ্রহণ, ঘুম, খাদ্য গ্রহণ, ইত্যাদি।   তথ্যসূত্র    বহিঃসংযোগ    তুলনামূলক স্নায়ুবিজ্ঞান - উইকিঅভিধান   http://www.meddean.luc.edu/lumen/Meded/Neuro/frames/nlBSsL/nl40fr.htm   http://www.waiting.com/brainanatomy.html   https://web.archive.org/web/20140429211747/http://braininjuryhelp.com/video-tutorial/brain-injury-help-video-tutorial/   http://www.martindalecenter.com/MedicalAnatomy_3_SAD.html    এনআইএফ অনুসন্ধান - নিউরোসায়েন্স তথ্য ফ্রেমওয়ার্কের মাধ্যমে ব্রেইনস্টেম  বিষয়শ্রেণী:মস্তিষ্ককাণ্ড
প্রয়াগরাজ জেলা ( পূর্বে এলাহাবাদ জেলা নামে পরিচিত) ভারতের উত্তর প্রদেশের একটি জেলা। প্রয়াগরাজ শহর এ জেলার সদরদপ্তর।  প্রয়াগরাজ জেলা ২০ কমিউনিটি উন্নয়ন ব্লকে ও আটটি তফসিলে বিভক্ত। এলাহাবাদ জেলা কৌশাম্বি ও ফতেহপুর জেলা মিলে এলাহাবাদ বিভাগের অন্তর্গত। প্রশাসনিক বিভাগগুলি হল ফুলপুর, কোরাওঁ, মেজা, সদর, সোরাওন, হান্দিয়া, বড়া, শ্রিংওয়ারপুর এবং করঞ্চনা। এ জেলার পৌরাণিক তিনটি নদী; গঙ্গা, যমুনা ও স্বরসতি এলাহাবাদ শহরের নিকট মিলিত হয়েছে, যা ত্রিবেনী সঙ্গম নামে পরিচিত। এটি হিন্দু ধর্মাবলম্বীদের নিকট অত্যন্ত পবিত্র। এলাহাবাদ স্বাধীনতার পূর্বে একবার ইউনাইটেড প্রদেশের রাজধানী ছিল। এলাহাবাদ রাজ্যের সবচেয়ে বড় শিক্ষাশহর।   জনসংখ্যা  ২০১১ সালের ভারতীয় জনগণনার তথ্য মতে, এলাহাবাদ জেলার জনসংখ্যা ৫,৯৫৪,৩৯১ জন, যা ইউরোপের দেশ ডেনমার্কের জনসংখ্যা সমান অথবা মার্কিন যুক্তরাষ্ট্রের মৌসোরি রাজ্যের জনসংখ্যার সমান। জনসংখ্যার ভিত্তিতে এটি ভারতে ১৩ তম (ভারতের মোট ৬৪০টি জেলা) জনবহুল জেলা। ২০১১ সালের তথ্য মতে এলাহাবাদ জেলা উত্তর প্রদেশের ৭১টি জেলার মধ্যে সবচেয়ে জনবহুল জেলা। জেলার জনসংখ্যার ঘনত্বের সংখ্যা ছিল প্রতি বর্গকিলোমিটারে ১০৮৭ জন বাসিন্দা বা বর্গ মাইলে ২৮২০ জন। ২০০১-২০১১ এর দশ জনসংখ্যা বৃদ্ধির হার ছিল ২০.৭৪%। এলাহাবাদ জেলার লিঙ্গ অনুপাত প্রতি ১০০০ জন পুরুষের বিপরীতে ৯০২ জন নারী রয়েছে, এবং সাক্ষরতার হার ৭৪.৪১%, ভারতের জাতীয় স্বাক্ষরতার হার প্রায় সমান। ভাষা ২০১১ ভারতীয় জনগণনার তথ্য অনুযায়ী এ জেলার ৯৬.৯৮% মানুষ হিন্দি এবং ২.৬৯% মানুষ উর্দু ভাষাকে তাদের ভাব প্রকাশের প্রধান ভাষা হিসেবে ব্যবহার করে।2011 Census of India, Population By Mother Tongue আওয়াধি অঞ্চলের প্রায় ৩৮০০০০ মানুষ হিন্দির পাশাপাশি আওয়াধী ভাষায় কথা বলে এবং বাগেলখন্ড এলাকার প্রায় ৭৮০০০০০ জন মানুষ বাঘেলি ভাষায় কথা বলে, হিন্দি ভাষার সাথে বাঘেলি ভাষার ৭২-৯১% মিল রয়েছে (জার্মান ও ইংরেজি ভাষার সাথে প্রায় ৬০% তুলনা করা যায়)।  ধর্ম  এলাহাবাদ জেলায় ধর্মবিশ্বাসীদের পালনকারী প্রধান ধর্ম হিন্দু ধর্ম, যা প্রায় ৮৫.৬৯%। দ্বিতীয় স্থানে রয়েছে ইসলাম ধর্ম প্রায় ১৩.৩৮%, ০.৯৩% অন্যান্য ধর্ম এবং ০.৯০% ধর্মহীন। এলাহাবাদের কুম্ভ মেলা হিন্দু ধর্মাবলম্বীদের সবচেয়ে বড় ধর্মীয় অনুষ্ঠান। এলাহাবাদ শহরের নিকটবর্তী ত্রিবেনী সঙ্গম হিন্দু সম্প্রদায়ের কাছে পবিত্র স্থান হিসেবে পরিচিত। অক্ষয়বত একটি পবিত্র ডুমুর গাছ।  এলাহাবাদে রোমান ক্যাথলিক ডায়োসিস রয়েছে।   তথ্যসূত্র   বিষয়শ্রেণী:উত্তরপ্রদেশের জেলা বিষয়শ্রেণী:প্রয়াগরাজ জেলা
প্রদানেন্দু বিকাশ চাকমা (মৃত্যু: ১৭ আগস্ট ২০২২) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবস্থাপনা বিভাগের অধ্যাপক ছিলেন। দুই মেয়াদে তিনি রাঙ্গামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) উপাচার্য  হিসেবে দায়িত্ব পালন করেন। তিনি রাবিপ্রবি’র বিশ্ববিদ্যালয়টির ১ম উপাচার্য।  শিক্ষা তিনি খাগড়াছড়ির অন্যতম প্রচীর ও আদর্শ বিদ্যাপীঠ খবংপড়িয়া সরকারি প্রাথমিক বিদ্যালয়ে প্রাথমিক শিক্ষা সম্পন্ন করেন। তিনি ১৯৬৯ সনে সেন্টার ফার্স্ট হয়ে খাগড়াছড়ি উচ্চ বিদ্যালয় হতে মানবিক শাখায় প্রথম বিভাগে এসএসসি এবং ১৯৭১ সনে কুমিল্লা বোর্ডে সম্মিলিত মেধা তালিকায় ১৩ তম স্ট্যান্ড করে চট্টগ্রাম কমার্স কলেজ থেকে এইচএসসি (বাণিজ্য) পাশ করেন। অতঃপর চট্টগ্রাম বিশ্ববিদ্যালয় হতে কৃতিত্বের সাথে ফার্স্ট ক্লাস সেকেন্ড হয়ে বিএ অনার্স এবং একই বিশ্ববিদ্যালয় হতে ফার্স্ট ক্লাস ফার্স্ট হয়ে মাস্টার্স ডিগ্রী সম্পন্ন করেন। পরবর্তীতে ভারতের গুজরাট বিশ্ববিদ্যালয় থেকে পিএইচডি ডিগ্রী অর্জন করেন।  কর্মজীবন প্রদানেন্দু বিকাশ চাকমা ঢাকা বিশ্ববিদ্যালয়ের ব্যবস্থাপনা বিভাগের অধ্যাপক ছিলেন। তিনি ২০১৪ থেকে ২০১৮ সাল পর্যন্ত রাঙ্গামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) ১ম উপাচার্য হিসেবে দায়িত্ব পালন করেন। ২০১৮ সালে তিনি পুনঃনিয়োগ লাভ করেন এবং ২০২২ সাল পর্যন্ত দ্বিতীয় মেয়াদে রাবিপ্রবি’র উপাচার্যের দায়িত্ব পালন করেন। এছাড়া ২০২১ সালে তিনি বাংলাদেশ বিশ্ববিদ্যালয় মঞ্জুরী কমিশনের (ইউজিসি) খণ্ডকালীন সদস্য হিসেবে মনোনীত হন।  মৃত্যু তিনি ২০২২ সালের ১৭ আগস্ট খাগড়াছড়ি সদর হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালের তার বয়স হয়েছিল ৭০ বছর।  আরও দেখুন  রাঙ্গামাটি বিজ্ঞান ও প্রযুক্তি বিশ্ববিদ্যালয়  বাংলাদেশ বিশ্ববিদ্যালয় মঞ্জুরী কমিশন  তথ্যসূত্র  বহিঃসংযোগ  রাঙ্গামাটি বিজ্ঞান ও প্রযুক্তি বিশ্ববিদ্যালয়ের ওয়েবসাইট   বিষয়শ্রেণী:২০২২-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের শিক্ষক
বাংলাদেশ পাট কল কর্পোরেশন দল বাংলাদেশে একটি ক্রীড়া ক্লাব যা মূলত ঢাকাকে কেন্দ্র করে তাদের কার্যক্রম পরিচালনা করে। দলটি বিজেএমসি দল নামে সর্বাধিক পরিচিত। দলটি পূর্বে ১৯৭১ সাল পর্যন্ত পূর্ব পাকিস্তান আইডিসি, ১৯৭১ থেকে ১৯৭৮ পর্যন্ত বাংলাদেশ জেআইসি এবং তারপর নাম পরিবর্তন করে বিজেএমসি দল করা হয়। ১৯৮১ সালে দলটি তাদের ফুটবল সম্পর্কিত কার্যক্রম বন্ধ করে দেয় এবং দীর্ঘ ২৯ বছর পর ২০১০ সালে নতুন পরিচালক আরিফ খান জয়ের নেতৃত্বে পুনরায় পেশাদার ফুটবলে যোগ দেয়।   দলের সদস্য   কোচিং স্টাফ   পরিচালক - আরিফ খান জয়  প্রধান কোচ - পদ শুন্য  সহকারী কোচ - আলী আজগর নাসির   অর্জন   ঢাকা লিগ  (৫) ১৯৬৭,১৯৬৮,১৯৭০,১৯৭৩,১৯৭৯   তথ্যসূত্র   বিষয়শ্রেণী:বাংলাদেশের ফুটবল ক্লাব বিষয়শ্রেণী:ঢাকায় ক্রীড়া বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত বিষয়শ্রেণী:১৯৬৩-এ প্রতিষ্ঠিত ফুটবল ক্লাব
এফ এস ফয়জাল একজন ভারতীয় সংগীত সুরকার । প্রাক্তন অ্যাড-জিংলস সুরকার, তিনি তামিল ছবি নিউটনিন মুনদরাম বিধি (২০০৯) আত্মপ্রকাশ করেছিলেন তারপরে সিলনু ওরু সন্ধিপ্পু (২০১২) -তে কাজ করে পরিচিত ।    পেশা  ফয়সাল তার প্রথম ফিল্ম অ্যালবাম নিউটনিন মুনদরাম বিধি রচনা করেছিলেন বিনয়ের মঞ্চ নামে।পরে২০১১ সালে কালাভরামের জন্য সংগীত রচনার দিকে এগিয়ে যান, যদিও এই ছবিটি মাত্র তিন বছর পরে মুক্তি পেয়েছিল। ২০১৩ সালে, তিনি সিলনু ওরু সন্ধিপ্পুতে কাজ করেছিলেন, এটি তার তৃতীয় অ্যালবাম রিলিজ হয়ে ওঠে এবং এই চলচ্চিত্রের গানের জন্য তাঁর কাজের জন্য ইতিবাচক সমালোচনা পড়েন ।  কমের একজন সমালোচক ব্যাকগ্রাউন্ড স্কোর কাজ নিয়ে সমালোচনা করেছেন এবং উল্লেখ করেছেন। "খুব জোরে চলচ্চিত্রের ভাল অভিনয় করতে ব্যর্থ হয়েছিলেন।  ফয়জাল তখন থেকে শ্রী রামের পাশাপাশি থারকাপ্পু ( ২০১৬) তে দুটি ছোট বাজেটের ছবিতে কাজ করেছেন।   ডিস্কের    প্রকাশিত সাউন্ডট্র্যাকস    চলচ্চিত্রগুলি প্রকাশিত তারিখ নির্বিশেষে সংগীত প্রকাশিত ক্রম অনুসারে তালিকাভুক্ত হয়েছে।  প্রভাবিত চলচ্চিত্রগুলির শিরোনামের পরের বছরটি মূল সংস্করণের চেয়ে পরে নামকৃত ভাষায় ডাব করা বা পুনর্নির্মাণ সংস্করণের প্রকাশের বছর নির্দেশ করে।  মূল ভাষা মুক্তির ইঙ্গিত দেয়। আরও ভাষাগুলিতে বৈশিষ্ট্যযুক্ত হলে একযোগে করা ইঙ্গিত দেয়  একটি পুনর্নির্মাণ সংস্করণ নির্দেশ করে, বাকিগুলি সংস্করণ ডাব করা হচ্ছে   বছর  অ্যালবাম  মন্তব্য  2009  নিউটনিন মুনদরাম বিধি •  2011  কালাভরম •  2013  সিলনু ওরু সন্ধিপ্পু •  2015  বজরাম •  2015  কামার কাট্টু •  2015  থারকাপ্পু •    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:অপর্যালোচিত অনুবাদসহ পাতা বিষয়শ্রেণী:তামিল চলচ্চিত্র সঙ্গীত সুরকার বিষয়শ্রেণী:তামিল সঙ্গীতজ্ঞ